**O B E C N É Z A S T U P I T E Ľ S T V O V H R U Š O V E**

**Z Á P I S N I C A**

Z 8.zasadania Obecného zastupiteľstva v Hrušove dňa 08.04.2016

Prítomní: podľa prezenčnej listiny – všetci poslanci

Zasadanie otvára a vedie starosta obce. Po privítaní oboznamuje OZ s programom rokovania. Za overovateľov zápisnice určuje poslancov L. Zajdóa a Mgr.T. Pogányovú.

Ďalej prečíta zápisnicu OZ zo dňa 21.1.2016

**1. PROGRAM ROKOVANIA**

OZ v Hrušove b e r i e n a  v e d o m i e a  s c h v a ľ u j e program rokovania OZ po doplnení bodu rokovania - Správa hlavnej kontrolórky obce a konštatuje, že uznesenia zo 7.zasadania OZ boli splnené.

**2. DEŇ OBCE – III.FESTIVAL PÁLENKY – UZNESENIE č.03/2016**

OZ jednohlasne stanovilo organizáciu III. Festivalu pálenky na deň 13.augusta 2016. program a rozpočet podujatia bude prejednaný na nasledujúcom zasadaní obecného zastupiteľstva.

**3. ODPREDAJ VOZIDLA VW GOLF – NEPOTREBNÝ MAJETOK - UZNESENIE č.04/2016**

OZ v Hrušove jednohlasne schvaľuje odpredaj osobného motorového vozidla VW Golf ev.č. RV048 AV za cenu od 300,00 – 500,00 eur cez internet s tým, že prepis hradí kupujúci.

**4. VZN O ORGANIZÁCII MIESTNEHO REFERENDA – UZNESENIE č.05/2016**

OZ v Hrušove prerokovalo predložený materiál o organizácii miestneho referenda a tento jednohlasne schvaľuje.

**5. SPRÁVA HLAVNEJ KONTROLÓRKY – UZNESENIE č.06/2016**

OZ na základe predložených podkladov a informácie pracovníčky obce o podmienkach poskytovania benefitu –doplnkového dôchodkového sporenia jednohlasne schvaľuje navýšenie mzdových prostriedkov na úhradu výšky príplatkov zamestnávateľa od 1.04.2016 z 2% objemu zúčtovaných platov zamestnancov /z hrubej mzdy/ podľa Zamestnávateľskej zmluvy.

**RÔZNE:**

* Boli podané projekty na oplotenie cintorína, rekonštrukciu kultúrneho domu a obecného úradu- elektrické rozvody a schodište
* EZUS – osloviť starostov z Pekupy a Varbóca, ako ďalej pokračovať
* Nová výzdoba do Domu smútku
* Ovocné stromy do areálu pálenice.

Po vyčerpaní programu starosta obce poďakoval prítomným za účasť a zasadanie ukončil.

Zápisnica bola prečítaná a podpísaná overovateľmi.

––––––––––––––––- Gabriel PARTI

Starosta obce

–––––––––––––––––